text: Se billederne: Kokkeelever serverer gademad
  16 september 2015 kl. 06.45
  Sæt tænderne i streetfood fra hele verden, når en ny madfestival onsdag åbner i Kolding.
  Engelske kager, helstegt pattegris, italienske specialiteter...
  I Kolding kan du onsdag den 16. september opleve gademad i massevis, når de kommende kokke, tjenere og ernæringsassistenter fra Hansenberg inviterer til byens første Streetfood Festival.
  - Når eleverne får mulighed for at komme ud i den virkelige verden på den her måde og lave mad til rigtige gæster, så giver det dem noget helt særligt, som de ikke får i et klasselokale, siger Thomas Walbom, faglærer på Hansenberg, til TV SYD
  Madfestivalen er blevet til i samarbejde med Den Engelske Pub, Vinbaren, Frozen og The Mocca Café.
  Eleverne fra Hansenberg har arbejdet med streetfood i en måned op til arrangementet, og håbet er at fortsætte traditionen med en streetfood-festival i Kolding næste år.
  